31986R3749
L 348/32
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 3749/86 НА КОМИСИЯТА
от 9 декември 1986 година
относно определяне на правопораждащия факт за изчисляване на налози и възстановявания в сектор ориз
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент (ЕИО) № 1676/85 на Съвета от 11 юни 1985 г. относно стойността на разчетната единица и обменните курсове, прилагани за целите на Общата селскостопанска политика (1), и по-специално член 5, параграф 3 от него,
като има предвид, че в съответствие с Регламент (ЕИО) № 3294/86 на Комисията (2), обменният курс трябва да се определи, като се използва паричен коефициент, изчислен и приложен по начин, сходен с този, по който се изчисляват сумите за парични обезщетения;
като има предвид, че в съответствие с член 4 от Регламент (ЕИО) № 1676/85, ако обменният курс за селскостопански продукти бъде променен, промяната трябва да се прилага по отношение на сумите, във връзка с които настъпва правопораждащия факт, след като промяната е влязла в сила; като има предвид, че в съответствие с член 5, параграф 1, буква a) от горепосочения регламент, „правопораждащият факт“ означава, що се отнася до начислените или безвъзмездно предоставени суми при търговия, извършването на митническите формалности по отношение на вноса или износа;
като има предвид, че като резултат, размерите на таксите и възстановяванията, фиксирани предварително, могат да варират в националната валута; като има предвид, че предварителното фиксиране на налозите и възстановяванията, следователно, представлява риск за икономическите оператори; като има предвид, като последствие, че правопораждащият факт следва да се определя като датата на приемане на заявлението за предварително фиксиране на таксите и възстановяванията, с цел прилагане на обменния курс за изчисляване на тези суми в национална валута;
като има предвид, че мерките, предвидени в настоящия регламент, са в съответствие със становището на Управителния комитет по зърнени култури,
ПРИЕ НАСТОЯЩИЯ РЕГЛАМЕНТ:
Член 1
Правопораждащият факт за преизчисляване в национална валута на сумите на таксите и възстановяванията, приложими в сектор ориз, е:
-
в случай на предварително фиксиране на тези суми, денят, в който е подадено заявление за тяхното предварително фиксиране,
-
в случай на предварително фиксиране чрез тръжна процедура, последната дата за подаване на тръжни оферти.
Член 2
Настоящият регламент влиза в сила от датата на публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 9 декември 1986 година.